༄༅། །རྡོ་རྗེ་ཕུར་པའི་གཏོར་ཆོག་བཞུགས་སོ། །
༄༅༅། །བཅོམ་ལྡན་འདས་རྡོ་རྗེ་གཞོན་ནུ་ལ་ཕྱག་འཚལ་ལོ། །རྡོ་རྗེ་ཕུར་པའི་
གཏོར་མ་གཏོང་བར་འདོད་པས་རང་རྡོ་རྗེ་གཞོན་ནུར་བསྒོམ། བཟླས་པ་ཅུང་ཟད་བྱ།
གཏོར་མ་བཤམས་པ། ཨོཾ་ཨ་མྲྀ་ཏས་བསང་། སྭ་བྷཱ་ཝས་སྦྱངས། སྟོང་པའི་ངང་ལས་ཨེ་
ལས་ཆོས་འབྱུང་ཡངས་པའི་ནང་དུ།
ཀཾ་ལས་ཐོད་པའི་སྒྱེད་པུ་ཆེན་པོའི་སྟེང་དུ་ཨ་
ལས་ཐོད་པ་ཡངས་ཤིང་རྒྱ་ཆེ་བའི་ནང་དུ། ཤར་དུ་གོ་ལས་བ་གླང་གི་ཤ ལྷོར་ཀུ་ལས་
ཁྱིའི་ཤ ནུབ་ཏུ་ད་ལས་རྟའི་ཤ བྱང་དུ་ཧ་ལས་གླང་པོ་ཆེའི་ཤ དབུས་སུ་ན་ལས་མིའི་ཤ
དེ་རྣམས་ཀྱི་སྟེང་དུ། །ཤར་དུ་བི་ལས་དྲི་ཆེན། དབུས་སུ་མུ་ལས་དྲི་ཆུ། ནུབ་ཏུ་ཤུ་ལས་
བྱང་སེམས། བྱང་དུ་མ་ལས་ཀླད་པ། ལྷོར་ར་ལས་རཀྟ། དེ་རྣམས་ཀྱི་སྟེང་དུ། ཤར་དུ་ཧཱུྃ་
ལས་མེ་ལོང་ལྟ་བུའི་ཡེ་ཤེས། ལྷོར་ཨཾ་ལས་མཉམ་པ་ཉིད་ཀྱི་ཡེ་ཤེས། ནུབ་ཏུ་ཛཱི་ལས་སོ་
སོར་རྟོག་པའི་ཡེ་ཤེས། བྱང་དུ་ཁཾ་ལས་བྱ་བ་གྲུབ་པའི་ཡེ་ཤེས། དབུས་སུ་ཧཱུྃ་ལས་ཆོས་
ཀྱི་དབྱིངས་ཀྱི་ཡེ་ཤེས། དེའི་སྟེང་དུ་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་ལས་རྡོ་རྗེ་རྩེ་
ལྔ་པ། ཐོད་པའི་འོག་ཏུ་ཡཾ་ལས་རླུང་། དེའི་སྟེང་དུ་རཾ་ལས་མེ། རྡོ་རྗེའི་སྟེང་དུ་ཁཾ་ལས་
ཆུ་བསམ། དེ་ལས་ཆུའི་ཕུང་པོ་བབས་པས་གཏོར་མའི་ཉེས་པ་ཐམས་ཅད་བཀྲུས། རླུང་
གིས་མེ་སྦར་བས་ཤ་ལྔ། བདུད་རྩི་ལྔ་དང་བཅས་པ་ཞུ། རླངས་པ་རྡོ་རྗེ་ལ་ཕོག་པས་
བདུད་རྩིའི་རྒྱུན་བབས། དེ་ལས་འོད་ཕྱོགས་བཅུར་འཕྲོས་པས། འཁོར་འདས་བརྟན་
གཡོའི་བཅུད་ཐམས་ཅད་བསྡུས།
རྡོ་རྗེ་དང་བཅས་པ་ཐོད་པའི་ནང་དུ་ལྷུང་བས
- 131 -

ཆོས་རྒྱལ་འཕགས་པའི་གསུང་འབུམ།
བདུད་རྩིའི་རྒྱ་མཚོ་བསམ་གྱིས་མི་ཁྱབ་པར་བསམ། ཨོཾ་ཨཱཿཧཱུྃ་ཡང་ཡང་བརྗོད་པས་
བྱིན་གྱིས་བརླབ། ཨོཾ་ཏེ་ཛོ་བ་ལིཾ་ཏ་བ་ལ་བ་ཏེ་གུ་ཧྱ་སིདྡྷི་ས་མ་ཡ་ཧཱུྃ་ཧི་ཐ། ཞེས་པས་
ཀྱང་བྱིན་གྱིས་བརླབ་བོ། །དེ་ནས་མདུན་གྱི་ནམ་མཁར་རང་གི་གནས་སུ་སྒོམ་པ་ལྟ་
བུའི་འཁོར་གྱི་ལྷ་རྣམས་དང་བཅས་པའི་རྡོ་རྗེ་གཞོན་ནུ་ཡབ་ཡུམ་ལ། སངས་རྒྱས་
དང་བྱང་ཆུབ་སེམས་དཔའ་ཐམས་ཅད་དང་། སྲུང་མ་ཐམས་ཅད་ཀྱིས་བསྐོར་བ་སྤྱན་
དྲངས་ལ། དེ་ལ་གཏོར་མ་ཕུལ་བར་བསམ་ཞིང་། བླ་མེད་མཆོག་གི་མཆོད་པ་དམ་པ་
འདི། །ཡེ་ཤེས་ལྔ་ཡི་འོད་ཟེར་རྣམ་པར་འཕྲོ། །འདོད་པའི་ཡོན་ཏན་ལྔ་ཡིས་རབ་
བརྒྱན་ཏེ། །དམ་ཚིག་བཞིན་དུ་གུས་པས་འབུལ་ལགས་ཀྱིས། །ཐུགས་དམ་ཐུགས་རྗེས་
ཅི་བདེར་བཞེས་ནས་ཀྱང་། །ཀཱི་ལ་ཡ་ཡི་དངོས་གྲུབ་སྩལ་དུ་གསོལ། །ཞེས་བརྗོད་ནས།
ཨོཾ་བཛྲ་ཀཱི་ལི་ཀཱི་ལ་ཡ་ཛཿཧཱུྃ་བཾ་ཧོཿ ཨི་དཾ། དྷུ་པཾ། པུཥྤ། དཱི་པཾ། གྷགྷཧཱུཾ། བ་ལིཾ་ཏ་ཁ་ཁ་ཁཱ་
ཧི་ཁཱ་ཧི། མ་ཧཱ་རཀྟ་ཁཱ་ཧི། མ་ཧཱ་ཙིཏ་ཁཱ་ཧི། མ་ཧཱ་བ་སུ་ཏ་ཁཱ་ཧི། སརྦ་བི་མཱ་ར་ཡ་ཕཊ།
ཅེས་པ་གསུམ་མམ། བདུན་གྱིས་དབུལ། ཧཱུྃ། སྒེག་པ་དཔའ་བོ་འཇིགས་སུ་རུང་བ་དང་།
།རྒོད་དང་གཤེ་དང་འཇིགས་པར་བྱེད་པ་དང་། །སྙིང་རྗེ་རྔམ་དང་ཞི་བ་ལ་སོགས་ཏེ།
།སྐུ་ཡི་དངོས་པོ་ཤིན་ཏུ་བསྒྱུར་བ་ནི། །རྒྱན་དང་ཆ་ལུགས་ལྡན་པས་སྒེག་སྒེག་འདྲ།
།སྐུ་ཆེ་ཡན་ལག་ཧྲགས་
།བདུད་བཞི་གདན་དུ་བཏིང་པས་དཔའ་དཔའ་འདྲ།
(རགས)པས་འཇིགས་འཇིགས་འདྲ། །ཞལ་གཡས་དཀར་ལ་བཞད་པས་རྒོད་རྒོད་འདྲ།
།ཞལ་གཡོན་དམར་ལ་གདངས་པས་གཤེ་གཤེ་འདྲ། །ཞལ་དབུས་མཐིང་ལ་རྔམ་པས་
ཁྲོ་ཁྲོ་འདྲ། །རྒྱུད་དྲུག་ཐུགས་རྗེས་འཛིན་པས་བརྩེ་བརྩེ་འདྲ། །གདུགས་པ་ཞལ་དུ་
འདྲེན་པས་རྔམ་རྔམ་འདྲ། །ཆོས་སྐུ་མཚན་མ་མེད་པས་ཞི་ཞི་འདྲ། །རྡོ་རྗེ་རྩེ་དགུས་ས་
དགུའི་རྟོག་པ་འཇོམས། །རྡོ་རྗེ་རྩེ་ལྔས་དུག་ལྔ་དབྱིངས་སུ་སྒྲོལ། །མེ་དཔུང་འབར་བས་
འཁོར་བའི་ཉོན་མོངས་བསྲེག ཁ་ཊཱཾ་རྩེ་གསུམ་དུག་གསུམ་རྩད་ནས་གཅོད། །རི་རབ་
- 132 -

ཆོས་རྒྱལ་འཕགས་པའི་གསུང་འབུམ།
ཕུར་བུས་དགྲ་བགེགས་གཟིར་བར་བྱེད། །དེ་འདྲའི་ཁྲོ་བོ་འཇིགས་པའི་སྐུར་སྟོན་པ།
།རྡོ་རྗེ་གཞོན་ནུའི་སྐུ་ལ་ཕྱག་འཚལ་ལོ། །ཀཱི་ལ་ཡ་ཡི་དངོས་གྲུབ་སྩལ་དུ་གསོལ། །ཞེས་
བསྟོད་ཅིང་གསོལ་བ་གདབ་བོ། །དགེ་བའི་རྩ་བ་སངས་རྒྱས་སུ་བསྔོ། ཨོྃ་བཛྲ་མུས་
གཏོར་མའི་མགྲོན་གཤེགས་སུ་གསོལ། རང་གི་གནས་གསུམ་བསྲུངས་ལ་ཅི་བདེར་སྤྱད་
དོ། །རྡོ་རྗེ་ཕུར་པའི་གཏོར་མ། ས་སྐྱ་པའི་ཕྱག་ལེན་འཕགས་པས་སློབ་དཔོན་ཡུལ་སྐྱོང་
གི་དོན་དུ་ཡི་གེར་བཀོད་པའོ།། ༎ ཤུབྷཾ༎
- 133 -

ཆོས་རྒྱལ་འཕགས་པའི་གསུང་འབུམ།